รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงตรวจน้ำท่วมอุบลฯ เร่งแผนระบายน้ำลงโขง คาดเข้าสู่สภาวะปกติในอีก 2 สัปดาห์
วันศุกร์ที่ 11 สิงหาคม 2560
รัฐมนตรีเกษตรฯ ลงตรวจน้ําท่วมอุบลฯ เร่งแผนระบายน้ําลงโขง คาดเข้าสู่สภาวะปกติในอีก 2 สัปดาห์
รัฐมนตรีเกษตรฯ ลงตรวจน้ําท่วมอุบลฯ เร่งแผนระบายน้ําลงโขง คาดเข้าสู่สภาวะปกติในอีก 2 สัปดาห์เตือนกว่า 9,100 ไร่  ยังได้รับผลกระทบ  ยันทําแผนฟื้นฟูภาคเกษตรเสริมรายได้หลังน้ําลด พร้อมเตรียมเสนอ 3 แผนแก้ท่วมอุบลฯ ระยะยาวในที่ประชุม ครม. สัญจรอีสาน 21 - 22 ส.
วันนี้ (11 ส.ค. 60) พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ ลงพื้นที่ตรวจเยี่ยมการช่วยเหลือบรรเทาอุทกภัยจากพายุเซินกา ในพื้นที่ จ.อุบลราชธานี โดยจุดแรกได้เดินทางไปยังสะพานเสรีประชาธิปไตย (M.7) อ.เมือง จ.อุบลราชธานี เพื่อรับฟังบรรยายสรุปสถานการณ์น้ําท่วมและผลกระทบจากนายสมศักดิ์ จังตระกูล ผู้ว่าราชการจังหวัดอุบลราชธานี และการบริหารจัดการน้ํา แผนการระบายน้ํา จากนายทองเปลว กองจันทร์ รองอธิบดีกรมชลประทาน พร้อมรับฟังการรายงานการช่วยเหลือและแผนฟื้นฟูพื้นที่การเกษตรที่ได้รับความเสียหายจากนายสุริยันต์บุญญานุกูล เกษตรและสหกรณ์ จ.อุบลราชธานี ในฐานะประธานคณะกรรมการขับเคลื่อนนโยบายของกระทรวงเกษตรและสหกรณ์แบบเบ็ดเสร็จ (Single Command ) จ.อุบลราชธานี ก่อนไปยังจุดอพยพสัตว์ อ.วารินชําราบ เพื่อเยี่ยมชมการดําเนินการของจุดอพยพสัตว์ และมอบเสบียงสัตว์/ถุงยังชีพ ให้แก่เกษตรกรที่ประสบภัย
พลเอกฉัตรชัย เปิดเผยว่า การลงพื้นที่ครั้งนี้ได้ดําเนินการตามข้อสั่งการของนายกรัฐมนตรีใน 2 ส่วนหลัก คือ ติดตามการช่วยเหลือแก้ไขปัญหาน้ําท่วมเนื่องจากพายุเซินกา และเตรียมการประชุม ครม.สัญจร ณ จ.นครราชสีมา ในวันที่ 21 - 22 ส.ค. 60 นี้โดยสถานการณ์น้ําท่วมพบว่า ยังมีอีก8 จังหวัด 66 อําเภอ 478 ตําบล 3,958 หมู่บ้าน ได้แก่ ภาคอีสาน 7 จังหวัด ได้แก่ สกลนคร นครพนม กาฬสินธุ์ ยโสธร อุบลราชธานี ร้อยเอ็ด และ หนองคาย ภาคกลาง 1 จังหวัด ได้แก่ พระนครศรีอยุธยา สําหรับ จ.อุบลราชธานี ปัจจุบันมีน้ําท่วม 9 อําเภอ แยกเป็น น้ําท่วมบ้านเรือนประชาชน 2 อําเภอ ได้แก่ อ.เมือง และ อ.วารินชําราบ น้ําท่วมพื้นที่การเกษตร 7 อําเภอ ได้แก่ อ.ม่วงสามสิบ, อ.ดอนมดแดง, อ.ตระการพืชผล, อ.เดช อุดม, อ.เขื่องใน, อ.นาเยีย และ อ.สว่างวีระวงศ์ ขณะที่ผลกระทบด้านการเกษตร จากอุทกภัยในช่วงวันที่ 5 ก.ค. - 10 ส.ค. 60 ผลกระทบด้านการเกษตรทั่วประเทศ ด้านพืช เกษตรกร 646,893 ราย พื้นที่ได้รับผลกระทบ 5.98 ล้านไร่ แบ่งเป็น ข้าว 5.48 ล้านไร่ พืชไร่ 0.44 ล้านไร่ พืชสวนและอื่นๆ 0.06 ล้านไร่ ด้านประมง เกษตรกร 40,685 ราย พื้นที่ได้รับผลกระทบ 33,260 ไร่ กระชัง 3,492 ตร.ม. ด้านปศุสัตว์ เกษตรกร 60,815 ราย สัตว์ที่ได้รับผลกระทบ 1,557,959 ตัว
สําหรับแผนการระบายน้ําเพื่อแก้ไขปัญหาเร่งด่วนในพื้นที่น้ําท่วมขังนั้นกรมชลประทานได้เร่งระบายน้ําในพื้นที่จุดเสี่ยง ทั้งลุ่มน้ําชี และลุ่มน้ํามูล โดยจัดจราจรน้ําในแม่น้ํามูลและแม่น้ําชี ช่วงอุบลราชธานี เพื่อระบายน้ําจากแม่น้ําชีให้ไหลงลงแม่น้ํามูลออกสู่แม่น้ําโขงโดยเร็ว ด้วยการเปิดบานระบายน้ําของเขื่อนในแม่น้ําชีทุกแห่ง พร้อมใช้เครื่องผักดันน้ําชะลอน้ําจากแม่น้ํามูลโดยการลดบานเขื่อนราษีไศลลง และ ควบคุมไม่ให้เกิดผลกระทบ บริเวณด้านเหนือเขื่อนราษีไศล (ศรีสะเกษ) หากมีปริมาณน้ําในแม่น้ํามูลที่ไหลมาจาก นครราชสีมา, บุรีรัมย์ และ สุรินทร์ จะทําการยกบานขึ้น เพื่อลดน้ําจากแม่น้ํามูลและแม่น้ําชีมาบรรจบกัน ซึ่งคาดว่าวันนี้ ณ สะพานเสรีประชาธิปไตย อ.เมือง จ.อุบลราชธานี จะมีน้ําสูงสุด หลังจากนี้ระดับน้ําจะลดลง และคาดว่าจะเข้าสู่สภาวะปกติในอีก 2 สัปดาห์ ซึ่งระหว่างนี้คาดว่ามีพื้นที่ที่ได้รับผลกระทบ 9,100 ไร่ แบ่งเป็น ท่วมระดับ 0.30 ม. จํานวน 1,400 ไร่ ท่วมระดับ 0.80 ม. จํานวน 2,700 ไร่ และท่วมระดับ 1.30 ม. อีกจํานวน 5,000 ไร่ ซึ่งได้สั่งการให้กรมชลประทานประสานจังหวัดที่คาดว่าจะได้รับผลกระทบแจ้งเตือนประชาชนในพื้นที่
ส่วนในด้านการช่วยเหลือและฟื้นฟูพื้นที่การเกษตรที่ได้รับผลกระทบ ในส่วนของปศุสัตว์ ได้วางแผนไว้ล่วงหน้า สามารถอพยพสัตว์ได้ทั้งหมด และ ช่วยเหลือดูแลเรื่องอาหารและสุขภาพสัตว์ โดยไม่พบความเสียหาย ในส่วนประมงส่วนใหญ่สามารถใช้ตาข่ายป้องกันได้ ส่วนของพืช โดยเฉพาะข้าว ซึ่งกรมการข้าวได้จัดชุดออกช่วยเหลือแนะนําสํารวจความเสียหายแล้ว ซึ่งกระทรวงเกษตรฯ จะมีมาตรการฟื้นฟูโดยเร็วต่อไป
สําหรับแนวทางการป้องกันแก้ปัญหาน้ําท่วม จ.อุบลราชธานี ในระยะยาวซึ่งเป็นเมืองเศรษฐกิจเชื่อมต่อกับประเทศลาว และ กัมพูชา มีแม่น้ําไหลมารวมกัน 3 สาย ใหญ่ คือ แม่น้ําชี แม่น้ํามูล และ แม่น้ําโขง ซึ่งถือว่าน้ําจากทุกพื้นที่ในภาคอีสานไหลมารวมกันที่ จ. อุบลราชธานี พื้นที่บางส่วนเป็นพื้นที่ลุ่มต่ํา โดยเฉพาะ อ.วารินชําราบ ซึ่งอยู่ติดกับ อ.เมือง จากสถิติที่ผ่านมา ในรอบ 66 ปี มีน้ําท่วมมาก 22 ปี น้ําท่วมเล็กน้อย 18 ปี ซึ่งเป็นพื้นที่น้ําท่วมซ้ําซาก แต่ยังไม่มีโครงการแก้ไขป้องกันปัญหาน้ําท่วมเลย ดังนั้น ในการประชุม ครม. สัญจร วันที่ 21 - 22 ส.ค. 60 กระทรวงเกษตรฯ เตรียมเสนอแนวทางการป้องกันน้ําท่วมจ.อุบลราชธานี ระยะยาว แบ่งเป็น 3 แผนหลัก คือ1. ลดปริมาณน้ําผ่าน อ.เมือง จ.อุบลราชธานี ได้แก่การสร้างทางผันน้ําแม่น้ําชี - เซบาย - เซบก - ห้วยตุงลุง เพื่อลดปริมาณน้ําจากแม่น้ําชีที่ไหลลงแม่น้ํามูล ผันน้ําเลี่ยงที่ตั้ง อ.เมือง จ.อุบลราชธานี ซึ่งมีผลในการลดอุทกภัย ณ จุดบรรจบแม่น้ําชี - แม่น้ํามูล อ.เมือง และ อ.วารินชําราบ จ.อุบลราชธานีโดยแนวทางเบื้องต้น คือ การขุดคลองผันน้ําจากแม่น้ําชี บริเวณเหนือฝายยโสธร ผ่านต้นน้ําลําเซบาย ต้นน้ําลํา เซบก ระบายน้ําที่ผันลงสู่ห้วยตุงลุงเพื่อระบายลงแม่น้ํามูลในที่สุด โดยความยาวคลองผันน้ําประมาณ 182 กม. ปริมาณการระบาย 200 ลบ.ม./วินาที
2. การปรับสภาพความเป็นอยู่ให้สอดคล้องกับอุทกภัย เนื่องจากพื้นที่น้ําท่วม อ.วารินชําราบ เป็นทางน้ําธรรมชาติของแม่น้ํามูล การอยู่อาศัย และ พัฒนาพื้นที่ให้สอดคล้องกับสภาพแวดล้อม สามารถอยู่ได้โดยไม่ได้รับผลกระทบจากอุทกภัยมากนัก เช่น ยกระดับถนนให้สัญจรได้ และไม่ขวางทางน้ําปรับปรุงการระบายน้ําในพื้นที่ให้สอดคล้องกับการระบายน้ํามาตรการส่งเสริมการปรับเปลี่ยนด้านการเกษตรให้สอดคล้องกับฤดูกาล สร้างแหล่งน้ําในพื้นที่ 3. ปรับปรุงคันกั้นน้ําเดิม และ ก่อสร้างคันกั้นน้ําเพิ่ม โดยพัฒนาพื้นที่ลุ่มต่ําข้างทางน้ําทําให้พื้นที่อยู่ของน้ําลดลง คันกั้นน้ําที่มีอยู่ในปัจจุบัน ไม่สามารถรับได้ ต้องปรับปรุงคันกั้นน้ํา และ สร้างเพิ่มในจุดที่จําเป็นอาทิ เสริมความสูงความแข็งแรงคันกั้นน้ําที่มีอยู่เดิมให้รองรับปัจจุบันและอนาคต รวมทั้งก่อสร้างคันกั้นน้ําเพิ่มเติมในจุดที่เป็นปัญหา เช่น ข้างแม่น้ําชี จ.ยโสธร และ ข้างแม่น้ํามูล จ.อุบลราชธานี
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai